Ritratt: Rikordja  F'dawn l-aħħar ġranet beda l-ġbid tas-sensiela ġdida Noli li se tkun qed jixxandar minn Ottubru fuq TVM. Din is-sensiela hi produzzjoni ta' Rikordja , li huwa l-isem ġdid ta' Rewind li fl-imgħoddi wasslulna numru kbir ta' produzzjonijiet bħal Manwela, Emilja, F'Ġieħ l-Imħabba, Ċirkostanzi u D.R.E.A.M.S. Apparti Noli, Rikordja se jkunu qed iwasslu wkoll it-tielet staġun ta' Sorelle. Dr Michael Vella Haber u Evelyn Saliba La Rosa tkellmu ma' newsbook.com.mt fejn spjegaw li l-bdil fl-isem sar peress li l-kumpanija qed tespandi s-servizzi tagħha u aktar dettalji wieħed se jkun jista' jsibhom fuq il- paġna Facebook tal-kumpanija . Posted by Rikordja on Sunday, July 4, 2021 Dwar is-sensiela Noli, Dr Michael Vella Haber u Evelyn Saliba La Rosa qalu lu jinsabu eċitati bil-proġett ta' Noli. Iżda x'inhu s-sinifikat wara dan l-isem? X'għandna nistennew f'din is-sensiela ġdida? "L-isem Noli għandu tliet sinjifikat," bdiet biex tgħidilna Evelyn Saliba La Rosa li qaltilna li għalissa jistgħu jiżvelaw biss wieħed minnhom. Hi assoċjat it-titlu mal-logħob ta' hide and seek għax "meta l-kriminal joqtol, il-pulizija toħroġ biex tfittxu." Dr. Michael Vella Haber qalilna li t-tim kollu ta' Rikordja jinsab eċitat b'dan il-proġett li hu ġeneru ġdid ta' drama għalihom. L-awturi spjegaw kif fl-isfond tas-sensiela hemm storja li tkompli minn ġimgħa għall-oħra, iżda mbagħad kull każ jissolva fi tliet puntati. F'din is-sensiela ġdida se nkunu qed naraw kast mill-aqwa b'Mark Mifsud u Rebecca Dimech fil-partijiet ewlenin. Se nkunu qed naraw numru kbir ta' atturi f'partijiet regolari kif ukoll oħrajn li se jkunu qed jidhru bħala mistiedna. Aqra wkoll: Filmat: Jibda x-xogħol fuq drama ġdida għal Ottubru "L-istejjer ta' Noli huma mexxejja u l-fatt li se jkollna atturi differenti jidhru f'puntati differenti se jagħmel din is-sensiela aktar friska minn episodju għall-ieħor," spjega Dr Vella Haber. Apparti li hemm bosta atturi magħrufa fis-sensiela, se nkunu qed naraw ukoll uċuh ġodda. "Meta għamilna s-sejħa għall-atturi ma konniex qed nsitennew rispons daqtsant kbir u wisq aktar ma stennejna li se niskopru ħafna u ħafna talent ġdid," ikkummentat Evelyn Saliba La Rosa li qaltilna wkoll li l-ħidma fuq is-sensiela issa bdiet u hemm ħafna sigħat twal ta' xogħol. Se nkunu qed naraw ukoll għall-ewwel darba bħala attriċi lill-kantanta Maria Spiteri kif ukoll lil Kurt Harmsworth. Fis-sensiela Noli se naraw ukoll lill-attur Laurent Coleiro li niftakruh bħala Oliver fis-sensiela Giżelle.